paragraph_text: Brod pod zastavom pogodnosti je brod koji je upisan u upisnik države u kojoj vlasnik nema sjedište. Brodari pribjegavaju registrirati svoje brodove u državama zastava pogodnosti zbog financijskih razloga. Registriranje je jeftinije, a porezi su znatno niži ili ih uopće nema. Treća financijska strana je povoljnosti s radnom snagom. Države zastava pogodnosti nerijetko propisima omogućuju brodarima uštede na radnoj snazi. To je zbog mogućnosti zapošljavanja jeftinije radne snage i još one koja nije sindikalno organizirana, mogućnost smanjenja troškova nižim standardima života i rada članova posada, ograničenih prava zaposlenih. U državama zastava pogodnosti niska je zakonska zaštita radne snage i sprovođenje zaštite zaposlenih, zaposleni su slabo zaštićeni od poslodavaca koji ne plaćaju, obvezni zakonski zahtjevi zbog kojih su troškovi sigurnosti plovidbe znatno su niži, a mali je pritisak na poslodavce.